รวบมือมีด จิตไม่ปกติ ฆ่าปาดคอ โจ๋วัยรุ่น18
เชือดคอหนุ่ม 18 ดับสยอง,กลางซอยนาคนิวาส เหตุจากไปหาเรื่องต่อว่าเจ้า ของร้านขายลาบที่ผู้ตายทำงานอยู่ ผู้ตายโกรธแค้นแทนเจ้านายตามไปเอาเรื่อง จนเกิดทะเลาะวิวาทชกต่อยกันกลางถนน เดือดจัดชักมีดพับปาดคอเหยื่อดับสยอง หนีไปนั่งสมาธิอยู่ในซอยใกล้ที่เกิดเหตุ อาเผยมีอาการทางประสาทรักษาตัวมาเป็น 10 ปีแล้ว ช่วง 2 เดือนหลังไม่ได้ไปหาหมอรับยามากินอาการเลยกำเริบ,หนุ่มโหดปาดคอคนดับรายนี้ เปิดเผยขึ้นเมื่อเวลา 01.00 น. วันที่ 11 พ.ค. ร.ต.อ.สรายุทธ เกิดทอง รอง สว. (สอบสวน) สน.โชคชัย รับแจ้งเหตุคนถูกปาดคอเสียชีวิต บริเวณริมถนนนาคนิวาส ใกล้ซอยนาคนิวาส 5 แขวงและเขตลาดพร้าว กทม. จึงรายงานผู้บังคับบัญชาร่วมตรวจสอบที่เกิดเหตุ ประกอบด้วย พ.ต.อ.สุพล ค้ำชู รอง ผบก.น.4 พ.ต.ท.กันตภณ โพธิ์อ๊ะ รอง ผกก.สส.สน.โชคชัย พ.ต.ท.อภิโชค ขนบดี สว.สส.สน.โชคชัย แพทย์นิติเวช,รพ.ตำรวจ และอาสาสมัครมูลนิธิป่อเต็กตึ๊ง,ที่เกิดเหตุบนถนนนาคนิวาสมุ่งหน้าปากซอยลาดพร้าว 71 ช่องทางซ้ายสุดริมทางเท้า พบศพนายวิศรุต บุญจริก อายุ 18 ปี สวมเสื้อเชิ้ตสีขาว กางเกงขาสั้นสีดำ สภาพนอนหงายจมเลือดเสียชีวิตอยู่บนถนน ตรวจสอบตามร่างกายพบบาดแผลฉกรรจ์บริเวณลำคอ ใกล้กันพบรถ จยย.ฮอนด้า พีซีเอ็กซ์ สีดำ หมายเลขทะเบียน 8 กจ 8654 กรุงเทพมหานคร ของผู้ตายจอดอยู่ มีนายไก่ (นามสมมติ) อายุ 14 ปี เพื่อนรุ่นน้องผู้ตายยืนรอให้การกับเจ้าหน้าที่ตำรวจ จึงเชิญตัวไปสอบสวนเบื้องต้นที่โรงพัก,สอบสวนทราบว่า ก่อนเกิดเหตุผู้ตายนั่งเล่นกับกลุ่มเพื่อนบริเวณซอยนาคนิวาส 37 ก่อนบอกเพื่อนว่า จะไปเอาเงินกับพี่ที่รู้จักกันที่ร้านอาหารอีสานปาเกียว ที่นายวิศรุตเป็นลูกจ้างบริเวณปากซอยนาคนิวาส 21 เมื่อมาถึงร้านพบชายคนก่อเหตุนั่งกินเบียร์อยู่ที่ร้านก่อนลุกออกจากร้านไป นายวิศรุตได้รับการบอกเล่าว่า ก่อนหน้านี้ชายคนดังกล่าวพูดจาก่อกวนเจ้าของร้าน ทำนองถามราคาสินค้าแล้วไม่ซื้อ นายวิศรุตกับนายไก่จึงขี่รถ จยย.ตามไปทันบริเวณป้ายรถเมล์ใกล้ปากซอยนาคนิวาส 21 มีปากเสียงทะเลาะวิวาทชกต่อยกัน ก่อนชายคนดังกล่าวชักมีดปาดคอนายวิศรุตแล้ววิ่งหลบหนีเข้าไปในซอยนาคนิวาส 21,ส่วนนายวิศรุตหลังถูกปาดคอเลือดโชกบาดเจ็บสาหัสยังมีสติ บอกให้นายไก่ขี่รถ จยย.พาไปรักษาตัวที่ รพ.เปาโล โชคชัย 4 แต่พอนายไก่ขี่รถมาถึงปากซอยนาคนิวาส 5 จุดพบศพ นายวิศรุตเกิดหมดสติตกรถ จยย.ลงมาเสียชีวิต นายไก่จึงรีบโทรศัพท์แจ้งเจ้าหน้าที่ตำรวจมาตรวจสอบ,หลังได้รับข้อมูลและรูปพรรณผู้ต้องสงสัยเบื้องต้น ฝ่ายสืบสวน สน.โชคชัย ลงพื้นที่ไล่ล่าคนร้ายเข้าไปในซอยนาคนิวาส 21 จนถึงกลางซอยพบภาพประหลาดใจ ผู้ต้องสงสัยนั่งขัดสมาธิอยู่ข้างทาง พนมมือ ทำปากเหมือนท่องคาถาอะไรบางอย่างอยู่ ชุดสืบสวนเข้าจับกุมนำตัวไปสอบสวนที่ สน.โชคชัย ทราบชื่อนายสุรศักดิ์ จุลเพ็ชร อายุ 30 ปีชาว จ.เลย อาชีพเร่ขายสลากกินแบ่งรัฐบาล เบื้องต้นรับสารภาพว่าเป็นผู้ก่อเหตุจริง แต่ไม่คิดว่าจะถึงกับเสียชีวิต,ต่อมาเวลา 10.00 น. พ.ต.ท.กันตภณ โพธิ์อ๊ะ รอง ผกก.สส.สน.โชคชัย กล่าวว่า ทางการสืบสวนทราบว่า ผู้ต้องหาไปขอซื้อมะนาวที่ร้านลาบปาเกียว แต่ไม่พอใจราคาต่อว่าเจ้าของร้านก่อนเดินออกจากร้านไป ทำให้ผู้ตายและเพื่อนซึ่งเป็นลูกน้องในร้านไม่พอใจ ขี่รถ จยย.ตามไปหาเรื่องผู้ต้องหาจนเกิดทะเลาะต่อยตีกัน ผู้ต้องหาชักมีดพับที่พกติดตัวออกมาก่อนเกิดการตะลุมบอนกันจนมีผู้เสียชีวิต ส่วนอาวุธมีดชุดสืบสวนพบที่ตัวผู้ต้องหา,พ.ต.ท.พสิษฐ์ สายชนม์ศักดิ์ รอง ผกก. (สอบสวน) สน.โชคชัย เผยว่า ขณะนี้ผู้ต้องหาปฏิเสธที่จะให้การชั้นพนักงานสอบสวน แต่จะไปให้การชั้นศาลเท่านั้น เป็นสิทธิของผู้ต้องหาสามารถทำได้ เบื้องต้นแจ้งข้อหาฆ่าผู้อื่นโดยเจตนา และข้อหาพกพาอาวุธมีดไปในเมือง หมู่บ้าน และทางสาธารณะโดยไม่มีเหตุอันควร พร้อมทั้งคัดค้านการประกันตัวในชั้นพนักงานสอบสวน และส่งฝากขังศาลอาญาภายในวันนี้ (11 พ.ค.) ก่อนเวลา 12.00 น. ปรากฏว่าไม่ มีคนมายื่นประกัน เจ้าหน้าที่ราชทัณฑ์นำตัวเข้าเรือนจำพิเศษกรุงเทพฯ,ด้าน น.ส.นวลนภา คำนันท์ อายุ 52 ปี อาผู้ต้องหา กล่าวว่า ปกติแล้วผู้ต้องหาประกอบอาชีพขายลอตเตอรี่อยู่ในซอยนาคนิวาส และอาศัยอยู่กับพ่อที่กรุงเทพฯ จะกลับบ้านที่ จ.เลย เพื่อรักษาอาการทางประสาทที่โรงพยาบาลเลยเป็นประจำ แต่ช่วง 2 เดือนที่ผ่านมาไม่ได้ไปหาหมอและรับยามากิน ทำให้ขาดยา ก่อนหน้านี้ผู้ต้องหารักษาอาการทางประสาทมานานนับ 10 ปีแล้ว ปกติจะมี อาการขี้โมโห ชอบทะเลาะกับคนรอบข้างบ้าง แต่ไม่ถึงขั้นลงมือทำร้ายร่างกายใคร
คนขายลอตเตอรี่โหด เชือดคอหนุ่ม 18 ดับสยองกลางซอยนาคนิวาส เหตุจากไปหาเรื่องต่อว่าเจ้า ของร้านขายลาบที่ผู้ตายทำงานอยู่ ผู้ตายโกรธแค้นแทนเจ้านายตามไปเอาเรื่อง
คนขายลอตเตอรี่โหด,ฆ่าปาดคอ,นาคนิวาส5,ทะเลาะวิวาท,วิศรุต บุญจริก,จิตไม่ปกติ,ข่าวหน้า1,ข่าวทั่วไป